Komission asetus (EY) N:o 532/2001, annettu 16 päivänä maaliskuuta 2001, herneiden kaupan pitämistä koskevista vaatimuksista annetun asetuksen (EY) N:o 2561/1999 muuttamisesta



Virallinen lehti nro L 079 , 17/03/2001 s. 0021 - 0024



Komission asetus (EY) N:o 532/2001, annettu 16 päivänä maaliskuuta 2001, herneiden kaupan pitämistä koskevista vaatimuksista annetun asetuksen (EY) N:o 2561/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 2 artiklan 2 kohdan, sekä katsoo seuraavaa: (1) Herneiden kaupan pitämistä koskevista vaatimuksista 3 päivänä joulukuuta 1999 annetun komission asetuksen (EY) N:o 2561/1999(3) liitteessä vahvistetaan herneiden määritelmää, luokittelua, kauppakunnostusta ja merkitsemistä koskevat säännökset. (2) Maailmanmarkkinoiden avoimuuden vuoksi näitä säännöksiä on syytä tarkistaa silvittävien herneiden erottamiseksi sellaisista herneistä, jotka voidaan syödä palkoineen. Yhdistyneiden Kansakuntien Euroopan talouskomission herneille suosittelemissa vaatimuksissa tehdään tämä ero ja mukautetaan luokitteluperusteet ja merkitsemissäännöt molempiin ryhmiin kuuluvien herneiden ominaisuuksia vastaaviksi. Lisäksi palkoineen syötäviksi tarkoitetut herneet pidetään yleensä kaupan kannattomina, joten vaatimukset on mukautettava tätä kaupallista käytäntöä vastaavaksi. (3) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2561/1999 liite tämän asetuksen liitteellä. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan sen voimaantulokuukautta seuraavan toisen kuukauden ensimmäisestä päivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä maaliskuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 328, 23.12.2000, s. 2. (3) EYVL L 310, 4.12.1999, s. 7. LIITE HERNEITÄ KOSKEVAT VAATIMUKSET I TUOTTEEN MÄÄRITELMÄ Nämä vaatimukset koskevat Pisum sativum L. -lajikkeiden herneitä, jotka on tarkoitettu toimitettaviksi kuluttajille tuoreina, teolliseen jalostukseen tarkoitettuja herneitä lukuun ottamatta. Herneet luokitellaan käyttötavan mukaan kahteen luokkaan: - silpoherneet (sileät tai rosopintaiset herneet), jotka on tarkoitettu syötäviksi ilman palkoa, - sokeriherneet (taittoydinherneet mukaan luettuina), jotka on tarkoitettu syötäviksi palkoineen. II LAATUA KOSKEVAT SÄÄNNÖKSET Vaatimusten tarkoituksena on määritellä herneiden laatu kauppakunnostuksen ja pakkaamisen jälkeen. A Vähimmäisvaatimukset Ottaen huomioon kullekin luokalle annetut erityissäännökset ja sallitut poikkeamat: i) palkojen on kaikissa luokissa oltava: - eheitä; kannattomat sokeriherneet kuitenkin sallitaan, - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - puhtaita, lähes vailla näkyviä vieraita aineita (kukkien jäänteet mukaan luettuina), - vailla kovia säikeitä tai kalvoja, kun on kyse sokeriherneistä, - lähes vailla tuholaisia, - lähes vailla tuholaisten aiheuttamia vioittumia, - vailla epätavallista pintakosteutta, - vailla vierasta hajua ja/tai makua; ii) herneiden on kaikissa luokissa oltava: - tuoreita, - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - lähes vailla tuholaisia, - lähes vailla tuholaisten aiheuttamia vioittumia, - vailla vierasta hajua ja/tai makua, - normaalisti kehittyneitä, kun kyseessä ovat silpoherneet. Herneiden kehitysasteen ja kunnon on oltava sellainen, että ne: - kestävät kuljetuksen ja käsittelyn, ja - saapuvat tyydyttävässä kunnossa määräpaikkaan. B Laatuluokitus Herneet luokitellaan kahteen jäljempänä määriteltävään laatuluokkaan: i) I luokka Tähän luokkaan luokiteltujen herneiden on oltava hyvälaatuisia. Niiden on oltava lajikkeelle ja/tai kauppamuodolle ominaisia. Palkojen on oltava: - tuoreita ja täydessä nestejännityksessä, - vailla raevaurioita, - vailla lämmön aiheuttamia vioittumia. Silpoherneiden: - palkojen on: - oltava kannallisia, - oltava täysiä ja sisällettävä vähintään viisi siementä, - siementen on oltava: - hyvin muodostuneita, - pehmeitä, - meheviä ja riittävän kiinteitä eli puristettaessa kahden sormen välissä siementen on litistyttävä halkeamatta, - vähintään puolet täysikokoisesta siemenestä mutta ei kuitenkaan täysikokoisia, - vailla jauhomaisuutta, - vailla vioittumia ja vailla halkeamia siementen kuoressa, - herneenpaloissa voi kuitenkin olla seuraavia vähäisiä virheitä, edellyttäen että virheet eivät vaikuta tuotteen ulkonäköön, laatuun, säilyvyyteen tai pakkauksen ulkoasuun: - vähäisiä pintavikoja, vioittumia ja vaurioita, - vähäisiä muotovikoja, - vähäisiä värivikoja. Sokeriherneiden: - mahdollisten siementen on oltava pieniä ja vain vähän kehittyneitä, - herneenpaloissa voi kuitenkin olla seuraavia erittäin vähäisiä virheitä, edellyttäen että virheet eivät vaikuta tuotteen ulkonäköön, laatuun, säilyvyyteen tai pakkauksen ulkoasuun: - erittäin vähäisiä pintavikoja, vioittumia ja vaurioita, - erittäin vähäisiä muotovikoja, - erittäin vähäisiä värivikoja. ii) II luokka Tähän luokkaan kuuluvat herneet, joita ei voida luokitella luokkaan I mutta jotka täyttävät edellä määritellyt vähimmäisvaatimukset. Silpoherneiden: - palkojen on oltava täysiä ja sisällettävä vähintään kolme siementä, - herneet saavat olla kehittyneempiä kuin I luokassa mutteivät ylikypsiä, - herneissä voi olla seuraavanlaisia virheitä, jos niiden laatuun, säilyvyyteen ja ulkoasuun liittyvät olennaiset ominaispiirteet säilyvät muuttumattomina, - palkojen virheitä: - vähäisiä pintavikoja, vioittumia ja vaurioita, jotka eivät etene eivätkä huononna siemeniä, - muotovikoja, - värivikoja, - hiukan tuoreuden vähenemistä, ei kuitenkaan nahistuneita palkoja. - siementen virheitä: - vähäisiä muotovikoja, - vähäisiä värivikoja, - hieman kovempia, - hieman vaurioituneita. Sokeriherneiden: - siemenet voivat olla hieman kehittyneempiä kuin I luokassa, - herneissä voi olla seuraavanlaisia virheitä, jos niiden laatuun, säilyvyyteen ja ulkoasuun liittyvät olennaiset ominaispiirteet säilyvät muuttumattomina, - vähäisiä pintavikoja, vioittumia ja vaurioita, - vähäisiä muotovikoja, myös herneiden muodostumisesta johtuvia, - vähäisiä värivikoja, - hiukan tuoreuden vähenemistä, ei kuitenkaan nahistuneita palkoja. III KOKOLAJITTELUA KOSKEVAT SÄÄNNÖKSET Herneitä ei tarvitse lajitella koon mukaan. IV SALLITTUJA POIKKEAMIA KOSKEVAT SÄÄNNÖKSET Jokaisessa pakkauksessa sallitaan laatupoikkeamien rajoissa tuotteita, jotka eivät ole määrätyn laatuluokan vaatimusten mukaisia. i) I luokka Kymmenen prosenttia painosta herneitä, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) II luokka Kymmenen prosenttia painosta herneitä, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää, kehittyviä tauteja, tai jotka ovat muuten pilaantuneet kulutukseen kelpaamattomiksi. V KAUPPAKUNNOSTUSTA KOSKEVAT SÄÄNNÖKSET A Tasalaatuisuus Kunkin pakkauksen sisällön on oltava tasalaatuinen ja sisällettävä ainoastaan samaa alkuperää, lajiketta tai kauppamuotoa ja laatuluokkaa olevia herneitä. Pakkauksesta näkyvän sisällön osan on edustettava koko sisältöä. B Pakkaaminen Herneet on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Kaupallisilla merkinnöillä varustettujen materiaalien, erityisesti paperien ja etikettien käyttö on sallittua, edellyttäen että painatus ja kiinnitys tehdään myrkyttömällä painovärillä ja liimalla. Pakkauksissa ei saa olla mitään vieraita aineita. VI MERKITSEMISTÄ KOSKEVAT SÄÄNNÖKSET Kussakin pakkauksessa on oltava merkittynä sen yhdelle puolelle selvin, pysyvin ja pakkauksen ulkopuolelle näkyvin kirjaimin seuraavat merkinnät: A Tunnistusmerkinnät Pakkaaja ja/tai lähettäjä: nimi ja osoite tai virallisesti annettu tai hyväksytty tunnus. Jos käytetään tunnusta, merkintä "pakkaaja" ja/tai "lähettäjä" (tai vastaavat lyhenteet) on kuitenkin merkittävä kyseisen tunnuksen läheisyyteen. B Tuote - "silpoherneitä", "sokeriherneitä" tai "taittoydinherneitä" tai jokin vastaava nimitys, jos sisältö ei ole näkyvissä, - "typistettyjä", "kannattomia" tai muu maininta, kun sokeriherneet tarjotaan kannattomina. C Tuotteen alkuperä - Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D Kaupalliset tiedot - Luokka. E Virallinen tarkastusmerkintä (vapaaehtoinen)